Αγιούμι Χαμασάκι

Η **Αγιούμι Χαμασάκι** ( ή , Φουκουόκα, 2 Οκτωβρίου 1978 - ) είναι Ιαπωνίδα πολυβραβευμένη τραγουδίστρια και συνθέτης της J-pop μουσικής.

## Σταδιοδρομία
Γνωστή απλά σαν "Αγιού" (Ayu), η Αγιούμι είναι μια από τις πιο δημοφιλείς και εμπορικές τραγουδίστριες στην πατρίδα της όπου και αποκαλείται *Αυτοκράτειρα της J-pop*.

Γεννήθηκε και μεγάλωσε στην Φουκουόκα με τη μητέρα και τη γιαγιά της. Ο πατέρας της, την εγκατέλειψε σε μικρή ηλικία. Μετακόμισε στο Τόκιο στην ηλικία των 14 ετών προκειμένου να επιδιώξει μια καριέρα στο χώρο του θεάματος. Αρχικά, για ένα μικρό διάστημα, δούλευε ως μοντέλο, αφού το πρακτορείο την έκρινε κοντή για μοντέλο και την μετέφερε σε μουσικό πρακτορείο, το Sun Music. Η Αγιούμι κυκλοφόρησε το πρώτο της άλμπουμ από την εταιρία Nippon Columbia, το ''Nothing from Nothing''. Το άλμπουμ δεν πήγε καλά και το πρακτορείο την εγκατέλειψε. Όσο ήταν στο πρακτορείο, της παρέχοταν στέγαση, έτσι τώρα δεν είχε κανένα μέρος να μείνει. Η μητέρα της μετακόμισε κι εκείνη στο Τόκιο και η Αγιούμι έμεινε μαζί της. Περνούσε το χρόνο της κάνοντας βόλτες στη Σιμπούγια και χορεύοντας στο Velfare. Εκεί γνώρισε το μελλοντικό της παραγωγό, Μαξ Ματσούρα, ο οποίος όταν την άκουσε να τραγουδάει καραόκε, της πρότεινε συμβόλαιο στην δισκογραφική εταιρία του, Avex. Η Αγιούμι αρνήθηκε επειδή υποψιαζόταν τον Ματσούρα. Μετά από ένα χρόνο κατάφερε να την πείσει και η Αγιούμι γράφτηκε στην Avex.

Από το ντεμπούτο της το 1998 με το single *[[#listPokerFace|Poker Face]]* μέχρι και σήμερα έχει πουλήσει πάνω από 50 εκατομμύρια δίσκους μόνο στην Ιαπωνία. Έχοντας κυκλοφορήσει οκτώ άλμπουμ, ένα μίνι-άλμπουμ, τέσσερις συλλογές και 47 singles κατέχει την πρώτη θέση στις πωλήσεις για σόλο και γυναίκα καλλιτέχνη στην ιστορία της Ιαπωνίας. Με την κυκλοφορία του 40ου της single, *[[#listBlueBird|Blue Bird]]*, η Αγιούμι έγινε η πρώτη γυναίκα καλλιτέχνης στην Ιαπωνία που ξεπέρασε το φράγμα των 20 εκατομμυρίων πωλήσεων σε singles. Το 2006 με την κυκλοφορία του 39ου single της, *[[#listStartinBorntoBe|Startin' / Born to be...]]*, γίνεται η τραγουδίστρια με τα πιο πολλά νούμερο ένα τραγούδια στα Ιαπωνικά charts.

Μέχρι σήμερα (2008) η Αγιούμι έχει 29 singles στο νούμερο 1, και 39 στο τοπ-τεν. Έχει 17 συνεχόμενα νούμερο 1 singles, ενώ είναι η πρώτη καλλιτέχνης της Ιαπωνίας (ανεξαρτήτως φύλου) που και τα 8 άλμπουμ της έχουν καταλάβει τη νούμερο 1 θέση στους καταλόγους πωλήσεων.

## Δισκογραφία

### Άλμπουμ

### Συλλογές

### Singles

## Περιοδείες
thumb|right| Η Χαμασάκι σε συναυλία της το 2008. Συχνά σε συναυλίες της χρησιμοποιούνται φαντασμαγορικά εφέ και σκηνικά όπως για παράδειγμα το πειρατικό καράβι
* 2000: *Ayumi Hamasaki Concert Tour 2000*
* 2000: *Ayumi Hamasaki Concert Tour 2000*
* 2001: *Ayumi Hamasaki Dome Tour 2001*
* 2002: *Ayumi Hamasaki Arena Tour 2002*
* 2002: *Ayumi Hamasaki Stadium Tour 2002*
* 2003—2004: *Ayumi Hamasaki Arena Tour 2003-2004*
* 2005: *Ayumi Hamasaki Arena Tour 2005*
* 2006: *Ayumi Hamasaki Arena Tour 2006*
* 2007: *Ayumi Hamasaki Asia Tour 2007 A: Tour of Secret*
* 2008: *Ayumi Hamasaki Asia Tour 2008 ~10th Anniversary*

## Φιλμογραφία
* *Twins Teacher* (1993)
* *Battle Spirits Ryûko no Ken* (1993)
* *Sumomo mo Momo* (1995) 
* *Miseinen* (1995)
* *Like Grains of Sand* (1995)
* *Gakko II* (1996)
* *Tsuki ni Shizumu* (2002)

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Ιάπωνες τραγουδιστές
Κατηγορία:Νικητές World Music Awards